HK MP5

KinnigBroDoarePistolenn-vindrailher aotomatekMont en-droTennata dre argil daleet gant rollerioùMunision9 × 19 mm ParabellumProduerHeckler & KochMare implijAbaoe 1966 (e meur a vro)Perzhioù teknikelMas (hep kartouchenn)2,54 kgHirder680 mmHirder ar c'hanol225 mmHed-tenn pleustrek200 mTizh mont e-maez ar boledoù400 m/sLusk-tennañ800 t/mnEndalc'hKargerioù-fiñv 15, 30, 40, 50 pe 100 kartouchennLezennRummad e Bro C'hallA
An HK MP5 (diouzh hec'h anv klok Heckler und Koch Maschinenpistole 5) zo ur bistolenn-vindrailher ijinet er bloavezhioù 1960 gant an embregerezh alaman Heckler & Koch.

 Istor 
Goude berzh ar fuzuilh-arsailh G3 e fellas da Heckler & Koch sevel ur familh armoù diazezet war he stumm BUCKLES Vincent, HK MP5 - History and function, war FireArms News, 08/06/2020 (lennet d'an 02/06/2024). Adalek 1964 e labouras an embregerezh war ur c'hentpatrom pistolenn-vindrailher, a voe anvet da gentañ HK MP54. Kambret e oa e 9 mm Parabelllum. E 1966 e voe dibabet gant ar Bundesgrenzschutz (gwarded-harzoù) hag unvezioù zo eus ar Bundeswehr.

Daoust d'he lusk-tennañ uhel (800 tenn/mn) e oa bihan an arm. E sistem kulasenn vlodet a zegase nebeud a argil ha chom a rae resis memestra pa veze tennet a-dennadegoù en ur mod aotomatek. E berzhioù mat a lakaas anezhañ da vezañ an arm implijet ar muiañ gant ar strolladoù enep-sponterezh ha nerzhioù ispisial ar polis er bed a-bezh McNAB Chris, Armes à feu Encyclopédie visuelle, L'Imprévu, 2022, p.229 ha 230. Nav stumm nesañ eus an MP5 a zo bet kinniget abaoe 1964, dezhe degadoù a adstummoù all.

 Implijerien 
Degadoù a vroioù o deus implijet an HK MP5 pe a ra c'hoazh. En o zouez e kaver Brazil, Sina, India, Iwerzhon, Rusia pe Japan evit o folis pe o servijoù enep-sponterezh, ar GIGN e Frañs pe ar servijoù kuzh hag an FBI e Stadoù-Unanet Amerika. An SAS o deus implijet an arm en oberadur Nimrod evit dieubiñ ostajed e kannati Iran e Londrez e 1980 SAS Weapons - MP5 war Elite UK Forces (lennet d'an 02/06/2024).
kleiz|thumb|Logo ar Rote Armee Fraktion.

 Er sevenadur 
Un HK MP5 a zo treset war arouez ar strollad komunour alaman RAF (Rote Armee Fraktion) bet oberiant etre 1970 ha 1988.

 Daveennoù 

Rummad:Pistolennoù-mindrailher
Rummad:Armoù Alamagn